  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Ува ёросын «Кышкыттэм ӟечлыко сюресъёс» йӧскалык ӵектосъя Пытсам – Удугуӵин сюреслэсь ньыль иськемзэ тупатъязы. Со сярысь Удмуртиысь тӧролэн но кивалтэтлэн пресс-службазы ивортӥз. Сюресчиос ву кошкон канаваос лэсьтӥзы, асфальт кык сӥен вӧлдӥзы, сюрес дуръёсты юнматӥзы, кожон интыосты но транспорт дугдылонниосты умоятӥзы. Тупатъян ужъёсты кезьыт ресайклинг амалэн нуизы. Паӵа гуртын выль тротуар лэсьтӥзы. « Сюреслэн шобретэз эсэспъёслы уг тупа ни вал, нош ёрос понна та сюрес туж кулэ. Татӥ «Свобода» гурт возёслэн техникаез ветлэ. Тупатъямлэсь азьвыл машинаос шугъяськыса ортчылӥзы. Нош Паӵа гуртын улӥсьёслы вузкаронни, школа но нылпи сад дорозь сюрес дуртӥ ветлоно луэ вал. Сюреслэн шоберетэзъя но тротуаръя алонъёсмы ӧвӧл » Степан Духтанов, «Управтодор» ужъюртлэн автомобиль сюресъёсты возёнэз эскеронъя ёзэтлэн кивалтӥсез Та дыре йӧскаылк ӵектосъя ужъёсты тямыс улосвыл сюресъёс вылын йылпумъязы ни. Туннэ нуналлы 33,7 иськем сюресъёс выльдэмын. Тодэ вайытом, 2023-тӥ арын Удмуртиын «Кышкыттэм ӟечлыко сюресъёс» йӧскалык ӵектосъя 118 иськем сюресъёсты тупатъялозы, лыдметын 80 объектъёс.  Тегъёс: Удмуртия сюресъёс тупатъянужъёс Ува  